翡翠葛

翡翠葛；第個名係綠玉藤或碧玉藤或圓萼藤；佢係豆科禾雀花屬嘅一種常綠藤木。原產地喺菲律賓嘅熱帶雨林入面，喺中國嘅華南同西南地區都有引入嚟種。呢種植物重係一種珍稀奇異植物。

形態
佢樖嘢嘅藤可以去到廿幾米。樹葉係掌狀複葉，成日都有3嚿細嘅葉出嚟。而樹葉嘅樣係橢圓形，逐漸向兩邊尖，而佢嘅基部就好似個楔噉，而葉脈方面就有好明顯嘅痕響度，而且下邊嘅細葉都係唔對稱。而花嘅方面，佢由好多朵細花整成嘅總狀花序，花色係藍綠色。佢啲花係重細過喺街邊見到嘅白色禾雀花，而佢嘅花期方面，一般係15——20日到，靠蝙蝠授粉，佢結果嗰時重搞啲莢果出嚟。佢一般喺12月到第年4月到開花。

生長環境
翡翠葛一般生喺比較熱嘅潮濕雨林入面，佢唔禁凍，鍾意有光嘅地區嗰度生。

相

攷

绿松石色小鸟花——翡翠葛 中國科學院華南植物園
 绿玉藤Strongylodon macrobotrys 花卉图片信息网
 碧玉藤Strongylodon macrobotrys 嘀咕网

類:禾雀花屬
類:四季常綠植物
類:藤木